Na temelju članka 28. stavka 1. Zakona o komunalnom gospodarstvu („Narodne novine“ broj 36/95, 70/97, 128/99, 57/00, 129/00, 59/01, 26/03. - pročišćeni tekst, 82/04, 178/04, 38/09, 79/09, 49/11, 144/12, 94/13, 147/14 i 36/15) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13 i 3/18), Općinsko vijeće Općine Kloštar Podravski na 16. sjednici održanoj 20. prosinca 2018. godine donijelo je

PROGRAM

održavanja komunalne infrastrukture za komunalne djelatnosti

koje se financiraju iz komunalne naknade

na području Općine Kloštar Podravski u 2019. godini

I.

Programom održavanja komunalne infrastrukture za komunalne djalatnosti koje se financiraju iz komunalne naknade na području Općine Kloštar Podravski u 2019. godini (u daljnjem tekstu: Program) utvrđuje se način korištenja sredstava komunalne naknade, a u svrhu održavanja komunalne infrastrukture za komunalne djelatnosti koje se financiraju iz sredstava komunalne naknade na području Općine Kloštar Podravski (u daljnjem tekstu: Općina).

II.

Iz komunalne naknade u 2019. godini financirat će se:

1. JAVNA RASVJETA
   1. Zamjena žarulja i potrebni popravci na cijelom području

Općine 100.000,00 kuna.

1. ODVODNJA ATMOSFERSKIH VODA

2.1. Održavanje odvodnih kanala za oborinske vode na

području Općine 30.000,00 kuna.

1. ODRŽAVANJE NERAZVRSTANIH CESTA 50.000,00 kuna.

3.1. U naselju Kloštar Podravski u ulici Veseli breg

polaganje asfaltnog sloja 3000 m,

3.2. U naselju Prugovac u ulici Matije Gupca

od kućnog broja 1 do kućnog broja 32 polaganje

asfaltnog sloja 1000 m,

3.3. U naselju Prugovac u Livadskoj ulici od kućnog broja 1 do

kućnog broja 9a polaganje asfaltnog sloja 800 m

3.4. U naselju Kozarevac u Zagrebačkoj ulici od kućnog broja

1 do kućnog broja 71 polaganje asfaltnog sloja 2000 m.

UKUPNO: 180.000,00 kuna.

III.

KOMUNALNO KP d.o.o. vršit će radove iz točke II. ovog Programa.

IV.

Dinamiku radova na izvršenju ovog Programa utvrdit će općinski načelnik Općine Kloštar Podravski.

V.

Potrebna sredstava za realizaciju gore navedenog Programa predviđena su u Proračunu i to na računima 6531 i 6532 u svoti 300.000,00 kuna.

Sredstva iz stavka 1. ove točke utrošit će se na računima 3223, 3224, 3232 Proračuna Općine Kloštar Podravski.

VI.

Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2019. godine.

OPĆINSKO VIJEĆE

OPĆINE KLOŠTAR PODRAVSKI

KLASA: 363-02/1-01/06

URBROJ: 2137/16-18-01

Kloštar Podravski, 20. prosinca 2018.

PREDSJEDNIK:

Antun Karas